alexandrainst/scandi-wiki huggingface dataset:
Epic Games Store

Epic Games Store er en digital spilldistribusjonsplattform utviklet av Epic Games. Den kom først ut i desember 2018, etter at Fortnite fant sin suksess og Epic Games valgte å heller distribuere spillet via egen plattform fremfor andre. Epic Games Store markedsfører til spillutviklere med at de tar en relativt lav del inntektene til spill solgt på plattformen, 8%, sammenlignet med Steam, som tar 30%, i tillegg til at spill som tar i bruk Unreal Engine, som også er utviklet av Epic Games, ikke trenger å betale distribusjonslisens hvis de selges på deres plattform, som vanligvis hadde vært på 5%.

Epic Games Store har blitt kritisert for kjøpe opp diverse utviklere og utgivere med eksklusivitetsavtaler og for å splitte markedet.

Referanser

Eksterne lenker 

 

Videospilltjenester
Programvare fra 2018
Arkitekturåret 1796

Arkitekturåret 1716 er en oversikt over blant annet viktige byggverk under oppføring, fødte og avdøde personer med tilknytning til arkitektur i 1716.

Bygninger

Hendelser

Priser

Fødsler

Dødsfall
 1. mars – Carl Fredrik Adelcrantz, svensk friherre, arkitekt (født 1716)

Referanser
VP Securities

VP Securities A/S, i dagligtale kun VP, er et dansk aksjeselskap som håndterer registrering av eierskap og oppgjør av handel med børsnoterte verdipapirer i Danmark. Elektronisk registrering sikrer en effektiv og sikker inngåelse og registrering av handler, regulert ved lov. Selskapet het Værdipapircentralen A/S inntil 16. mars 2009.

Selskapets aksjonærer fordeler seg med 32 % banker og verdipapirforetak, 28 % obligasjonsutstedere, 24 % Danmarks Nationalbank, 8 % aksjeutstedere, og 8 % institusjonelle investorer. Aksjonærenes innbyrdes forhold er regulert av en eieravtale.

I en pressemelding 23. april 2020 ble det kunngjort at Euronext har avtalt å kjøpe rundt 70 prosent av aksjene i selskapet fra de fem største eierne; Nationalbanken, Danske Bank, Nykredit, Nordea, og Jyske Bank. Transaksjonen behøver godkjennelse fra Finanstilsynet og forventes sluttført tredje kvartal 2020. VP Securities vil da bli Euronexts tredje nasjonale verdipapirregister (CSD), etter oppkjøpet av Interbolsa i Portugal i 2002 og VPS i Norge i 2019.

Historie 
VP ble opprettet ved lov i 1980, som en privat, selveiende institusjon. Som første land i verden innførte Danmark papirløs registrering av børsnoterte obligasjoner i 1983. I 1988 fulgte alle børsnoterte aksjer etter.

1. januar 2000 ble VP konvertert til et aksjeselskap, med det formål å sikre at VP forretningsmessig kan handle i takt med at markedsvilkårene endrer seg.

Administrerende direktører 
 1980–1999 Jens Bache
 1999–2013 Johannes Luef
 2013– Niels Olsen (CEO)
 2019– Maria Hjorth (vise-CEO)

Se også 
 Euronext VPS
 Euroclear Sweden

Referanser

Eksterne lenker 
 
 Bokliste

Danske selskaper
Finansselskaper
Selskaper etablert i 1980
Finansmarkeder
Verdipapir
Euronext
Du Wei (diplomat)

Du Wei (; født 2. oktober 1962 i Zhucheng i byprefekturet Weifang i provinsen Shandong i Folkerepublikken Kina, død 17. mai 2020  i Herzliya i Israel) var en kinesisk karrierediplomat.

Karriere
Før sin første utenlandspostering var han blitt assisterende generaldirekør for policyplanleggingsavdelingen i det kinesiske utenriksministerium i Beijing.

Han var Folkerepublikken Kinas ambassadør til Ukraina fra 2016 til 2019. Han engasjerte seg overfor den ukrainske utenriksminister Vadym Prystaiko for å utvide relasjonene mellom deres to land. 

Han fikk i stand et opplegg for teknisk assistanseprogram der den kinesiske regjering gav spesialutstyr til Ukrainas nødetater. Han var også med i forhandlinger vedrørende en blokkert overtakelse av den ukrainske forsvarsbedriften Motor Sich til et kinesisk selskap.

Han var ambassadør til Israel fra februar 2020 til sin død i mai samme år. 

Du ble funnet død i sengen i sin residens i Herziliya den 17. mai 2020, i en alder av 57 år. Hans død ble ikke betraktet som mistenkelig, men ble uansett gjenstand for granskning; kinesiske myndigheter satte sammen et team for dette formål.

Få dager før sin død skrev ambassadøren i Jerusalem Post for å protestere mot at den amerikanske visepresident Mike Pence under sitt besøk rett før hadde oppfordret den israelske regjering til å sette strammere grenser for landets relasjoner med Kina.

Referanser

Kinesiske diplomater
Kinesiske ambassadører
Ambassadører til Israel
Personer fra Weifang
Du Wei

Du Wei er navnet til flere personer:

Den kinesiske embedsmann Du Wei under de tre rikers tid 杜微 (2.-3. årh. e.Kr)
Generalen Du Chongwei - som også kalles Du Wei 杜重威 (død 948) under de fem dynastiers og ti kongedømmers tid
Den kinesiske diplomat og ambassadør Du Wei 杜伟 (1962-2020)
Den kinesiske fotballspiller Du Wei 杜威 (1982- )

Fiktive personer 
Smeden Du Wei 杜微 i romanen den kinesiske klassiske roman Fortellinger fra myrlandet
Tønnes Omdal

Kunstneren Tønnes Omdal

På 17. mai i år er det 100 år siden Tønnes (Jølle) Omdal ble født.

Tønnes Omdal var født og vokste opp på stedet han har etternavnet sitt fra – Omdal på Lista. Han likte å tegne helt fra han var liten, og rett etter krigen var slutt reiste han til Oslo for å få utdannelse innen kunst. Han tok Statens Håndverks- og Kunstindustriskole, Bjarne Engebrets malerskole og studerte ved Statens Kunstakademi under den kjente kunstneren Jean Heiberg.   

Men han lengtet hjem til det landskapet han elsket å male, og etter utdannelsen dro han tilbake til sitt elskede Omdal. Her malte han og drev samtidig et småbruk sammen med sin bror.

Tønnes Omdal var en populær kunstner i sin hjemkommune, og det var ikke få som hadde et maleri av ham på veggen. Kikk etter, så er kanskje du en av de som kan glede deg over å eie et bilde av denne fine kunstneren.

Referanser 

Norske malere
Fredrick Thomas

Fred the Godson (født 22. februar 1985 i Bronx i New York City; død 23. april 2020 samme sted, egentlig Fredrick Thomas) var en amerikansk rapper.

Han vokste opp i South Bronx og var en skikkelse i New Yorks Hip-Hop-scene. Han samarbeidet med Jadakiss, The Game, Kevin Gates, French Montana, Pusha T og Diggy Simmons. Sammen med Jadakiss („Toast to hat“) og Pusha T („Doves Fly“) ble han kjent rundt om i USA. I 2slapp han to musikkalbum; „Training Day“ og „Payback“.

Den 6. april 2020 ble han innlagt på Mount Sinai Hospital i New York City. Den 23.april 2020 døde han i en alder av 35 år som følge av en SARS-CoV-2-infeksjon, det vil si av covid-19, på Montefiore Medical Center. Han var gift og hadde to døtre.

Referanser

Eksterne lenker 
 

Rappere fra USA
Personer fra New York City
Dødsfall relatert til covid-19 i USA
Musikere fra USA
Dabaya Badhaso

Dabaya Badhaso, også skrevet Daabayaa Badhaso, (født 19. desember 1984) er en norsk tidligere friidrettsutøver som representerte IL Skjalg.

Badhaso er opprinnelig fra Etiopia. Han kom til Norge i 2002, og ble norsk statsborger i 2009.

Han vant 5 NM-gull og 17 NM-medaljer på 5000 meter, 10 000 meter, halvmaraton, terrengløp og stafetter i perioden 2006–2010.

Medaljer i norske mesterskap

Referanser

Eksterne lenker 
 

Norgesmestere i friidrett
Norske langdistanseløpere
Norske terrengløpere
Norske maratonløpere
Nordmenn av etiopisk opphav
Friidrettsutøvere for IL Skjalg
Florian Wirtz

Florian Richard Wirtz (født 3. mai 2003) er en tysk fotballspiller som spiller for Bayer Leverkusen.

18. mai 2020 fikk han sin Bundesliga-debut for Bayer Leverkusen mot Werder Bremen. Han ble den yngste spilleren i historien til å spille en Bundesliga-kamp for Bayer Leverkusen. Han var bare 17 år og 15 dager da han tok over Kai Havertz rekord (17 år og 126 dager).

6. juni 2020 scoret han sitt første Bundesliga-mål for Bayer Leverkusen mot FC Bayern München. Med sine 17 år og 34 dager tok han samtidig over Nuri Şahin rekord som den yngste målcoreren i Bundesligaen.

Referanser

Eksterne lenker 
 

Tyske fotballspillere
Fotballspillere for TSV Bayer 04 Leverkusen
Paulo Henrique Sampaio Filho

Paulo Henrique Sampaio Filho (født 15. juli 2000) er en brasiliansk fotballspiller som spiller for den tyske klubben Bayer Leverkusen.

Referanser

Eksterne lenker 
 

Brasilianske fotballspillere
Olympiske mestere for Brasil
Fotballspillere for CR Vasco da Gama
Fotballspillere for TSV Bayer 04 Leverkusen
Deltakere for Brasil under Sommer-OL 2020
Fotballspillere under Sommer-OL 2020
Medaljevinnere under Sommer-OL 2020
Olympiske medaljevinnere i fotball
Wendell Nascimento Borges

Wendell Nascimento Borges (født 20. juli 1993) er en brasiliansk fotballspiller som spiller for den portugisiske klubben FC Porto.

Referanser

Eksterne lenker 
 
 

Brasilianske fotballspillere
Fotballspillere for Iraty Sport Club
Fotballspillere for Londrina Esporte Clube
Fotballspillere for Paraná Clube
Fotballspillere for Grêmio Foot-Ball Porto Alegrense
Fotballspillere for TSV Bayer 04 Leverkusen
Fotballspillere for FC Porto
Personer fra Fortaleza
PCGamesN

PCGamesN er et britisk videospillnettsted. Det ansetter flere som tidligere arbeidet for blant annet PC Gamer, GamesMaster og PlayStation: The Official Magazine.

Referanser

Eksterne lenker 

 

Videospillnettsteder
Etableringer i 2012
Tendol Gyalzur

Tendol Gyalzur, opprinnelig Tenzin Dolkar (født ca 2. desember 1951 i Shigatse i Tibet, død 3. mai 2020 i Chur i Sveits) var en tibetansk-sveitsisk sosial velgjører som ble kjent for å opprette det første private hjem for foreldreløse barn i Tibet. Etter mange år ble både dette og et annet hjem hun opprettet i Yunnan stengt av de kinesiske myndigheter.

Liv og virke

Bakgrunn
Hun var født som Tenzin Dolkar i Shigatse i Tibet; hennes fødselsdato og -år er egentlig ikke kjent. Hun mistet begge sine foreldre i tidlig barndom: etter at Folkerepublikken Kina i 1959 rykket inn og annekterte Tibet utløste det at mange flyktet. Familien krysset Himalayafjellene på hesteryggen og til fots under vanskelige forhold for å komme seg til India. Hun overlevde, og gikk noen få års oppvekst i et indisk barnehjem.

Tyskland, Sveits
Hen ble i 1963 utvalgt til å være blant et dusin barn som ble sendt til Vest-Tyskland av den tibetanske eksilregjering. Hun fikk resten av sin barndom i Pestalozzidorf Wahlwies ved Bodensjøen.

I Tyskland utdannet hun seg til sykepleier, og giftet seg med en annen tibetansk flyktning, Losang Gyalzur, og flyttet med ham til Sveits. I Sveits var det ankommet en merkbar gruppe tibetanere, delvis med lignende bakgrunn som hennes. Det sveitsiske Røde Kors hadde hjulpet med å anbringe 300 tibetanere der, og i tillegg var om lag 150 foreldreløse tibetanske barn blitt adoptert av sveitsiske familier. Landet var også yndet av fjellfolket som hadde sine røtter langs nordhellingene av Himalaya.

Barnehjem i Tibet og i Sichuan
Da hun besøkte Tibet som voksen ble hun motivert av synet av mange gatebarn til å grunnlegge Tibets første barnehjem for foreldreløse i Lhasa i 1993, i samarbeide med en kinesisk organisasjon og kinesiske myndigheter. Det hadde plasser for 300 barn. Senere grunnla hun et annet tilsvarende barnehjem i Shangri-La i provinsen Yunnan sørvest i Kina, og støttet en skole for barn av nomadiske gjetere i Sichuan. I 2016 ble hun tvunget av kinesiske restriksjoner mot utenlandske organisasjoner til å overlate kontrollen over sine etableringer til den kinesiske regjering. De ble så nedstengt i 2017 og i 2018.

En av hennes sønner, Songtsen Gyalzur, ble profesjonell ishockeyspiller, og han etablerte et bryggeri i Shangri-La, Shangri-La Beer, i 2009.

Tendol Gyalzur døde 3. mai 2020 i Chur i Sveits av covid-19.

Litteratur

Fotnoter

Referanser 

Personer fra Shigatse
Personer fra Landkreis Konstanz
Tibetanere
Aktivister fra Europa
Sveitsere
Migranter til Tyskland
Migranter til Sveits
Dødsfall relatert til covid-19 i Sveits
Kunståret 1776

Kunståret 1776 er en oversikt over hendelser, fødte og avdøde kunstnerpersonligheter i 1776.

Hendelser

Verk

Priser

Fødsler
 11. juni – John Constable, engelsk kunstmaler fra romantikken (død 1837)
 9. august – Jacob Munch, norsk offiser og kunstmaler (død 1839)
 16. august – Amalia von Helvig, tysk-svensk kunstner, forfatter, oversetter og kulturpersonlighet (død 1831)

Dødsfall
 1775/1776 – Peder Als, dansk kunstmaler, hovedsakelig kjent for sine portretter (født 1725/1726)

Referanser

Eksterne lenker
Ola Tellesbø

Ola Rolfssønn Tellesbø (født 3. august 1936, død 29. desember 2020) var en norsk orienteringsløper og friidrettsutøver fra Trondheim.

Tellesbø startet sin karriere som orienteringsløper i Wing OK.
Han begynte senere med friidrett for IL i BUL, og vant to NM-gull og seks NM-medaljer på 5000 meter, 10000 meter, terrengløp og stafett i perioden 1960–1963.

Han slo seg ned i Porsgrunn. Her døde han 84 år gammel.

Tellesbø ble rangert som nummer 314 på listen over de 1000 beste idrettsutøverne i Trøndelag på avisa Nidaros sin kåring i 2020.

Medaljer i norske mesterskap

Referanser 

Norgesmestere i friidrett
Norske mellomdistanseløpere
Norske langdistanseløpere
Norske terrengløpere
Personer fra Trondheim kommune
Friidrettsutøvere for IL i BUL
Al-Halladj

Al-Halladj (, ; født august 858 i al-Bayḍā' i Fars i Iran, død 26. mars 922 i Bagdad) var en dikter og mystiker som i 922 ble henrettet i Bagdad for blasfemi.

Liv og virke
En av de viktigste kilder til al-Hallādjs liv er den biografiske skildting som hans sønn Hamd utarbeidet. På grunnlag av denne teksten og andre kilder har blant annet Louis Massignon oppstilt en kronologi.

Bakgrunn
Al-Halladj var sønn av en bomullskarder, som levde et enkelt liv, en livsstil som meget tiltalte den unge Al-Halladj. Allerede som ung lærte han seg Koranen utenat, og trakk seg ofte tilbake fra sine verdslige sysler for studier sammen med andre mystikere.

Virke
Al-Hallaj foretok en pilgrimsferd til Mekka, der han ble i et år ved moskéen i faste og total stillhet. Etter sitt opphold i byen reiste han meget rundt omkring og skrev og underviste på veien. Han reiste helt til India og Sentralasia og fikk mange tilhengere, hvorav mange fulgte ham på hans andre og tredje reise til Mekka. Etter denne periode av reiser, bosatte han seg i den abbasidiske hovedstaden Bagdad.

Blant andre sufier var Al-Hallaj en anomali. Mange sufimestere anså at det var upassende å dele mystikk med massene, men Al-Hallaj gjorde dette åpent i sine skrifter og sin lære. Han begynte derfor å få fiender. Dette ble forverret ved de anledninger da han kunne falle i transer som han betegnet som Guds nærvær.

Sin gudsopplevelse formulerte han i utsagnet: «jeg er Virkeligheten» (Anā l-ḥaqq, أنا الحقّ). Denne identifikakjon med Gud ble betraktet som en gudsbespottelse, og han ble avrettet som kjetter i 922.

Referanser

Litteratur 
 Louis Massignon: Akhbar Al-Hallaj : recueil d'oraisons et d'exhortations du martyr mystique de l'Islam, édition J. Vrin, collection Études musulmanes, 1975. Edition bilingue.
 Louis Massignon: Essai sur les Origines du Lexique technique de la mystique musulmane, éditions J. Vrin, Paris 1954.
 Louis Massignon: La passion d'al-Hosayn-Ibn-Mansour al-Hallaj, martyr mystique de l'Islam, exécuté à Baghdad le 26 mars 922. Étude d'histoire religieuse. 2 Bind. Paris: Geuthner 1922. Nyutgave i 4 bind. Paris: Gallimard 1975. – Opptrykk Paris: Gallimard 2010, ISBN 9782070435913 (Bind 1), ISBN 9782070435920 (Bind 2), ISBN 9782070435937 (Bind 3), ISBN 9782070435944 (Bind 4). – Englesk oversettelse: The passion of al-Hallaj, Mystic and Martyr of Islam, oversatt av Herbert Mason, 4 bind, Princeton 1982.
 L. Massignon, L. Gardet: Art. "al-Ḥallādj" in The Encyclopaedia of Islam. New Edition Bd. III, S. 99b–104b.
 Annemarie Schimmel: Al-Halladsch – Märtyrer der Gottesliebe  Leben und Legende, Ausgewählt, übersetzt und eingeleitet von Annemarie Schimmel, Verlag Jakob Hegner in Köln, 1968
 Annemarie Schimmel: Al-Halladsch: „O Leute, rettet mich vor Gott“, Herder, Freiburg im Breisgau / Basel / Wien 1985, ISBN 3-451-08240-3 (Neuausgabe als: Halladsch – „Oh Leute, rettet mich vor Gott“ bei Chalice, Xanten 2017, ISBN 978-3-942914-18-5).

Iranske forfattere
Henrettede personer (før 1900-tallet)
personer fra Fars
Łukasz Kohut

Łukasz Marcin Kohut er en polsk politiker av Wiosna partene som har tjent som et Medlem av EU-Parlamentet siden 2019 valg.

I parlamentet, Łukasz Kohut har siden blitt vist på den Komiteen for Industri, Forskning og Energi. I tillegg til hans komiteen oppdrag, han er en del av stortingets delegasjoner til EU-Serbia Stabiliserings-og Association Parlamentarisk Komité, for forbindelser med Sveits og Norge og til EU-Island Joint Parliamentary Committee og det Europeiske Økonomiske samarbeidsområde (EØS) Joint Parliamentary Committee. Han er også medlem av den URBANE Intergroup.

Referanser

Eksterne lenker 
 
 

Polske politikere
Moeketsi Majoro

Moeketsi Majoro (født 3. november 1961 i Tsikoane, Leribe i daværende Basutoland) er en økonom og politiker fra Lesotho (All Basotho Convention, ABC). Han ble 20. mai 2020 utnevnt som sitt lands statsminister. Majoro var fra 2017 til 2020 finansminister.

Majoro har doktorgrad i naturresurs-økonomi (Natural Resource Economics) og mastergrad i landbruksøkonomi, begge fra Washington State University og bachelorgrad i økonomi fra National University of Lesotho.

Referanser 

Lesothiske politikere
Støtteaksjon for å bevare Y-blokka

Støtteaksjon for å bevare Y-blokka er en kampanjeorganisasjon som ble etablert på Facebook i 2014, og som per mars 2020 hadde over 13 400 følgere. Formålet med aksjonen er å kjempe for at Y-blokka i Regjeringskvartalet ikke skal rives eller ødelegges i forbindelse med etablering av nytt Regjeringskvartal.

Virksomhet 
Støtteaksjon for å bevare Y-blokka har organisert demonstrasjoner, konserter, debattmøter, fakkeltog, filmvisninger og underskriftskampanje for å skape engasjement og oppmerksomhet omkring Y-blokka og rivningsvedtaket. Underskriftskampanjen har per mai 2020 samlet over 50 000 underskrifter. I 2018 ble Støtteaksjon for å bevare Y-blokka registrert som organisasjon i Brønnøysundregistret.  I 2019 ble Støtteaksjonen nominert av Subjekt til «Årets stemme».

I april 2020 organiserte støtteaksjonen en demonstrasjon hvor sivil ulydighet ble utøvd. Fem demonstranter ble arrestert i forbindelse med denne demonstrasjonen. En av demonstrantene var tidligere direktør for Plan- og bygningsetaten i Oslo, Ellen de Vibe. Etter demonstrasjonen ila politiet bøter.

Sentrale personer 
Støtteaksjon for å bevare Y-blokka ble etablert av Hanne Sophie Claussen, som sammen med Kjersti Hembre har ledet kampanjeorganisasjonen siden 2014.  De har skrevet flere kronikker og debattinnlegg til forsvar for Y-blokka i ulike nyhetsmedier.

Referanser 

Organisasjoner etablert i 2014
Norske organisasjoner
Sivil ulydighet
Sture Ohlin

Bo Sture Roland Ohlin, født 3. mai 1935 i Arjeplog i Norrbotten, er en svensk tidligere skiskytter som representerte Arjeplogs SF.

Ohlin var med på Sveriges lag som ble verdensmestere i lagkamp i VM i skiskyting 1958 i Saalfelden i Østerrike sammen med Adolf Wiklund, Olle Gunneriusson og Sven Nilsson. Ohlin var også med på å ta sølv i lagkampen i VM i skiskyting 1959 Courmayeur i Italia sammen med Sven Agge og Adolf Wiklund. Sammen med Olle Petrusson, Tore Eriksson og Holmfrid Olsson var han med på det svenske laget som tok bronse på stafett i VM i skiskyting 1966 i Garmisch-Partenkirchen i Vest-Tyskland. Det samme laget tok også bronse på stafetten i VM i skiskyting 1967 i Altenberg i Øst-Tyskland. Ohlin deltok også i Skiskyting under Vinter-OL 1964 i Innsbruck, der han kom på 12.-plass på 20 km.

VM-medaljer 
 1958  Saalfelden -  Gull i skiskyting, lagkamp, menn 
 1959  Courmayeur -  Sølv i skiskyting, lagkamp, menn 
 1966  Garmisch-Partenkirchen -  Bronse i skiskyting, 4 x 7,5 km stafett, menn 
 1967  Altenberg -  Bronse i skiskyting, 4 x 7,5 km stafett, menn

Referanser

Eksterne lenker 
 
 «Svenska OS och VM-medaljörer» hos sporthistoria.se
 Sture Ohlin hos skisport365.com

Svenske skiskyttere
Verdensmestere i skiskyting
Deltakere for Sverige under Vinter-OL 1964
Skiskyttere under Vinter-OL 1964
Personer fra Arjeplog
Deltakere under VM i skiskyting 1958
Deltakere under VM i skiskyting 1959
Deltakere under VM i skiskyting 1962
Deltakere under VM i skiskyting 1966
Deltakere under VM i skiskyting 1967
Kunståret 2020

Kunståret 2020 er en oversikt over hendelser, fødte og avdøde kunstnerpersonligheter i 2020.

Hendelser

Dødsfall

|-
|rowspan=3|Januar || 1. || Laurie Grundt ||  || kunstner ||align=center|96 ||align=center| ||
|-
|2. || John Baldessari ||  || bildekunstner ||align=center|88  ||align=center| ||
|-
|27. || Haakon Brynjulf Bjørklid  ||  || maler, illustratør, filmregissør, grafiker og forfatter ||align=center|94  ||align=center| || 

|rowspan=1|Mars||24. || Albert Uderzo ||  || tegneserietegner ||align=center|92 ||align=center|1927 || 
|-
|rowspan=1|April||29. || Germano Celant ||  || kunsthistoriker, kunstkritiker og kurator ||align=center|79 ||align=center|1940 ||

|rowspan=1|Mai||12. || Astrid Kirchherr ||  || fotograf ||align=center|81 ||align=center|1938 ||
|}

Referanser

Eksterne lenker
Sven Johan Svensen

Sven Johan Svensen (født 17. juni 1954) er en norsk tidligere friidrettsutøver som representerte Tønsberg-Kameratene.

Han vant to NM-gull og to NM-sølv på 800 meter og stafetter i perioden 1972–1976.

Medaljer i norske mesterskap

Referanser 

Norgesmestere i friidrett
Norske mellomdistanseløpere
Personer fra Tønsberg kommune
Alexander Schwolow

Alexander Schwolow (født 2. juni 1992) er en tysk fotballspiller som spiller for , på lån fra Hertha BSC.

Referanser

Eksterne lenker 
 

Tyske fotballspillere
Fotballspillere for SC Freiburg
Fotballspillere for DSC Arminia Bielefeld
Fotballspillere for Hertha BSC Berlin
Fotballspillere for FC Schalke 04
Odisseas Vlachodimos

Odisseas Vlachodimos (født 26. april 1994) er en tyskfødt gresk fotballspiller som spiller for den portugisiske klubben SL Benfica.

Referanser

Eksterne lenker 
 

Greske fotballspillere
Tyske fotballspillere
Fotballspillere for VfB Stuttgart 1893
Fotballspillere for Panathinaikos AO
Fotballspillere for SL Benfica
Bjørn Hatterud

Bjørn Hatterud (født 1977) er en norsk kulturskribent, kunstkritiker, kurator og musiker. Han er oppvokst i Brumunddal. Han er blant annet bidragsyter til tidsskriftet Billedkunst. I 2018 ble boka Mot Normalt, gitt ut på Samlaget. Boka ble beskrevet som «ei forteljing om ikkje å passe inn, om å vekse opp i Brumunddal og vere avvikar og skeiv på alle vis. Dette er ei historie om motgang og liding, men inga sørgjeleg historie».. I 2020 kom boka Mjøsa rundt med mor: ei livsreise. I 2019 ble Bjørn Hatterud utnevnt til varamedlem i Kulturrådet. 2022–2025 er han oppnevnt som rådsmedlem i Norsk kulturråd.

I 2020 ble han tildelt Kritikerprisen for beste sakprosa. Hatterud ble i 2021 tildelt Fritt Ords Pris sammen med Olaug Nilssen og Jan Grue.

I 2022 ble sakprosaboken Skeive ikoner, utgitt på Pitch forlag, skrevet av Hatterud, forfatter Caroline Ugelstad Elnæs og fotograf Fin Serck-Hanssen. Boken ble beskrevet som «et fargerikt generasjonsportrett som gir innblikk i livene til 29 norske pionerer, som alle har preget den skeive historien på ulikt vis».

Bibliografi 
 2018 - Mot Normalt (Samlaget)
 2020 - Mjøsa Rundt med mor (Samlaget)
 2022 - Skeive ikoner (Pitch forlag)

Referanser 

Norske forfattere
Personer fra Ringsaker kommune
Fødselsdato ikke oppgitt
Mottakere av Fritt Ords Pris